เมนมาวันที่4ตุลา เลยทานยาเลื่อนเมนตั้งแต่วันที่4-8 จากนั้นมีเพศสัมพันวันที่9 ป้องกันโดยการใส่ถุง และเช็คว่าถุงไม่แตก ประจำเดือนมาวันที่12-17ตุลา แต่เดือนนี้ประจำเดือนยังไม่มา ไม่ทราบว่าท้องหรือป่าวคะ
สวัสดีค่ะ หากเป็นเพศสัมพันธ์แบบใส่ถุงยางอนามัยตลอด ถุงยางไม่แตก ไม่รั่วเลย นั้น โอกาสตั้งครรภ์มีได้น้อยมาก น้อยกว่า 2%ประจำเดือนที่ไม่มาหรือมาช้ากว่า 35 วันนั้นถือว่าช้าผิดปกติค่ะ ซึ่งอาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง น้ำหนักตัวที่มากหรือน้อยผิดปกติ เป็นต้นโดยการใช้ยาเลื่อนประจำเดือนนั้น ไม่ได้ส่งผลต่อรอบเดือนครั้งถัดไปค่ะ หากตอนนี้ประจำเดือนยังไม่มาเกิน 35 วันแล้ว ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่เป็นไปได้ต่อไป